|  |  |
| --- | --- |
|  | Gulbenes_nov MB400 |
| Gulbenes novada dome | | |
| **LEJASCIEMA VIDUSSKOLA** | | |
| Reģistrācijas Nr. 4413900964 | | |
| Rīgas iela 20, Lejasciems, Lejasciema pagasts, Gulbenes novads, LV-4412 | | |
| Tālrunis 64473136, fakss 64473134, elektroniskais pasts lejasciems@sveiks.lv | | |

**ATTĪSTĪBAS PLĀNS**

2017.-2019.GADAM

**Saturs**

Izglītības iestādes vispārīgs raksturojums.............................................3.lp.

Izglītības iestādes pamatmērķi..............................................................6. lp.

Iepriekšējā periodā izvirzīto prioritāšu īstenošana……………………………..7. lp.

Izglītības iestādes attīstības prioritātes 2017.-2019.gadam.................11. lp.

Ieviešanas plāns…………………………………………………………………………………12.lp.

**Izglītības iestādes vispārīgs raksturojums**

Lejasciema vidusskola ir pašvaldības dibināta un Gulbenes novada domes pakļautībā esoša vispārējās vidējās izglītības iestāde, kura īsteno pamatizglītības programmu (kods 21011111), speciālās pamatizglītības programmu izglītojamiem ar mācīšanās traucējumiem (kods 21015611), vispārējās vidējās izglītības vispārizglītojošā virziena programmu (kods 31011011).

Skola atrodas Lejasciema pagasta centrā, kurš robežojas ar Alūksnes un Smiltenes novadu, ir 25 km no Gulbenes pilsētas. Tuvākās izglītības iestādes ir K.Valdemāra sākumskola Beļavā 18 km, Ilzenes pamatskola Alūksnes novadā – 15 km, Lizuma vidusskola – 20 km attālumā.

Skola izglītības procesa nodrošināšanai izmanto 2 ēkas. Tās ir:

1. galvenā ēka (Rīgas iela 20, Lejasciema pagasts, Gulbenes novads), kurā atrodas mācību priekšmetu kabineti un administrācijas telpas, nodota ekspluatācijā 1960. gada 18. janvārī, 1964. gadā tai piebūvēta sporta zāle.
2. internāta ēka (A. Sakses iela 3A, Lejasciema pagasts, Gulbenes novads), kurā atrodas internāts, ēdnīca, telpa Jaunsardzes vajadzībām, vizuālās mākslas kabinets, uzcelta un sākta izmantot 1989. gadā.

Skolēnu skaita izmaiņas pēdējos 4 mācību gados

|  |  |  |  |  |
| --- | --- | --- | --- | --- |
|  | Pamatizglītības programma  21011111 | Speciālās pamatizglītības programma izglītojamiem ar mācīšanās traucējumiem  21015611 | Vispārējās vidējās  izglītības  vispārizglītojošā virziena  programma  31011011 | Kopējais skolēnu skaits |
| 2015./2016.m.g. | 81 | 12 | 25 | **118** |
| 2016./2017.m.g. | 93 | 10 | 27 | **120** |
| 2017./2018.m.g. | 89 | 11 | 23 | **123** |
| 2018./2019.m.g. | 114 | 7 | 22 | **143** |

Izglītības iestādē 2017./2018.m.g. mācās 124 skolēni no citām Lejasciema pagasta, kā arī no citām Gulbenes, Alūksnes un Smiltenes novadu pašvaldībām: Gulbenes pilsētas – 2, Beļavas pagasta – 17, Galgauskas pagasta – 3, Lizuma pagasta – 2, Ilzenes pagasta – 2, Zeltiņu pagasta – 1, Variņu pagasta – 1.

Lejasciema vidusskolā 2017./2018. mācību gadā strādā 26 pedagogi, no kuriem 22 pamatdarbā, 4 – blakus darbā. Divi pedagogi darbojas tikai interešu izglītībā. 7 pedagogiem ir maģistra grāds. Skolā pieejams atbalsta personāls: logopēde (0,3 likmes), psihologs – 2x mēnesī, bibliotekārs, skolotāju palīgi (0,8 likmes), nodrošinot atbalstu speciālās pamatizglītības skolēniem ar mācīšanās traucējumiem, kā arī klasēs, kurās ir disciplīnas traucējumi. Skolā darbojas pagarinātās dienas grupas 1.-4.klasēm un speciālās pamatizglītības izglītojamiem ar mācīšanās traucējumiem.

Skolas metodisko darbu koordinē Metodiskā padome, kuras sastāvā ir 5 metodiskās komisijas – Sākumskolas, Valodu, Cilvēks un sabiedrība, Tehnoloģiju un zinātņu pamati, Mākslas. To vada direktores vietniece izglītības jomā. Atbalstu speciālās pamatizglītības skolēniem ar mācīšanās grūtībām, skolotājiem, vecākiem un citiem skolēniem nodrošina Atbalsta komanda, kuru vada skolas direktore.

Skolā ir Skolas padome, kuras sastāvu veidoja vecāki, skolotāji un skolēnu domes pārstāvis. Ļoti aktīvi skolā darbojas LIZDA biedri, organizējot kvalitatīvu skolas darbinieku atpūtu un dažādu jautājumu apspriešanu. Skolā ir pieejama biedrība „Kopā ikviens”, kuras sastāvā bija 4 valdes locekļi ar paraksta tiesībām.

Skola piedāvā papildus izglītošanās iespējas. Interešu izglītībā iespējams darboties mākslas, mūzikas, sporta ievirzes pulciņos, šogad kā jaunums skolēniem tika piedāvātas 2 jaunas interešu izglītības programmas: debates angļu valodā un lasīšanas pulciņš “Bookworms”.

Skolas telpās turpina darbu Gulbenes bērnu mūzikas skolas klavieru un pūšamo instrumentu klases, Gulbenes Mākslas skolas klase, Gulbenes novada Bērnu un jaunatnes sporta skolas slēpošanas klase.

Skolā pieejams labiekārtots internāts, kurā uzturas 17 skolēni. Skolas internāts ir bezmaksas, tiek piedāvātas siltas brokastis un vakariņas, kuru izmaksas sedz paši skolēni, paredzētajā kārtībā tiek izmantoti atvieglojumi šo ēdienreižu maksai.

Mācību gada laikā skola aktīvi piedalās 8 projektos, ieskaitot dalību projektos “Skolas Piens” un “Skolas auglis”. Tiek sekmīgi realizēts ELFLA LAD projekts “Bērnu rotaļlaukuma un žoga būvniecība”, nodrošinot kvalitatīvu un drošu brīvā laika pavadīšanu skolēniem skolas ēkas iekšpagalmā. Trīs ESF projekti – “Veselības veicināšana un slimību profilakses pasākumi”, “Karjeras atbalsts vispārējās un profesionālās izglītības iestādēs”, “PUMPURS” ir Gulbenes novada domes iniciēti, tie dod iespēju skolēniem, viņu vecākiem un skolotājiem saņemt atbalstu, piedalīties dažādās aktivitātēs skolā, Gulbenes novadā un ārpus tā. Atzīstams panākums ir Gulbenes novada skolu pašpārvalžu iniciatīvu konkursā apstiprinātais Lejasciema vidusskolas skolēnu domes projekts “Iededzies par latviešiem” un tā realizācija, dodot iespēju sagaidīt Latvijas 99.gadadienu ar vērienīgu pasākumu, kura laikā bez citām norisēm, notiks vairāku latviešu kino filmu skatīšanās. Tiek izstrādāta Lejasciema vidusskolas programma “Angļu valoda saziņai” Gulbenes novada izsludinātajā pieaugušo neformālās izglītības programmu konkursā. Darbu projektu sagatavošanas un realizēšanas jomā sekmē jauna amata vienība skolā – projektu asistents (0,3 likmes), ko finansē pašvaldība.

Skola ir bagāta ar tradīcijām. Tiek kopti tradicionālie pasākumi kā Zinību diena, mācību gada sākuma adaptācijas diena, Valsts svētku svinēšana un Ziemassvētku pasākums kopā ar vecākiem, Žetonvakars, Mātes dienas koncerts, Gada balvas sarīkojums mācību gada noslēgumā un skolas salidojums. Tiek ieviesti jauni pasākumi kā skaļās lasīšanas konkurss, sākumskolas posma un Lejasciema bērnu dārza audzēkņu kopējs sportisks pasākums jaunajā rotaļlaukumā.

Skolas budžets tiek plānots katram kalendārajam gadam. To sastāda valsts dotācijas pedagogu algām, mācību grāmatu, darba burtnīcu iegādei, Gulbenes novada domes apstiprināts budžets skolas saimnieciskajai darbībai, tehnisko darbinieku algām, mācību metodisko, tehnisko līdzekļu iegādei, maksas pakalpojumi, ziedojumi un citi pašu ieņēmumi.

Skolas budžeta nodrošinājums

|  |  |  |  |
| --- | --- | --- | --- |
|  | 2015.gads | 2016.gads | 2017.gads |
| Kopējais finasējums (EUR) | 309613.08 | 423040.00 | 531614.00 |
| Valsts budžeta mērķdotācijas | 159397.08 | 255993.00 | 371117.00 |
| Pašvaldības finansējums | 149866.00 | 161806.00 | 146368.00 |
| Maksas pakalpojumi, ziedojumi, citi pašu ieņēmumi | 350.00 | 5241.00 | 14129.00 |

**Izglītības iestādes pamatmērķi**

**Skolas  nākotnes vīzija** –  vidusskola ar mūsdienīgu mācību vidi, atvērta inovācijām, pieejama visiem, vietējās kultūrvides un tradīciju nesēja un turpinātāja.

**Skolas darbības mērķis** – īstenot izglītības procesu vispārējās izglītības programmu noteikto mērķu sasniegšanai demokrātiskā, profesionālā un radošā izglītības vidē.

Skolai ir savs karogs, logo un himna. Skola ir bagāta tradīcijām.

**Iepriekšējā periodā izvirzīto prioritāšu īstenošana**

2012./2013.mācību gads

**1. Integrēt skolēnus mācību vidē atbilstoši katra individuālajām spējām**

* Skola īsteno speciālās izglītības programmu ar mācīšanās traucējumiem.
* Skolā ir nodrošinātas 0.5 likmes logopēdam.
* Skolēniem ar mācīšanās grūtībām un otrgadniekiem ir izstrādāti individuālie plāni.
* Izveidota Atbalsta komanda, izstrādāts reglaments.
* Izglītības iestāde konsultējas ar Balvu speciālās izglītības centru par pasākumiem, kas veicami, lai nodrošinātu konkrētam skolēnam panākumus.
* Skola izglīto vecākus un māca atpazīt viņu bērnu īpašās vajadzības.

**2. Pilnveidot skolēnu un skolotāju prezentācijas prasmes**

* Noorganizēts seminārs pedagogiem par netradicionālas prezentēšanas veidiem.
* Turpināts iesāktais darbs prezentēšanas prasmju pilnveidošanai, pedagogiem gatavojot prezentācijas pedagoģiskās padomes sēdēm.
* Aktualizēta skolēnu prezentēšanas prasmju pilnveidošana mācību stundās un ārpusklases pasākumos.

**3. Sekmēt skolēnu patriotisko jūtu izkopšanu un pilsonisko līdzdalību**

* Skolā izstrādāta skolas audzināšanas programma jaunā redakcijā.
* Veikti uzlabojumi skolēnu domes aktīvākai līdzdalībai skolas dzīves procesos.
* Skolēni turpina iesaistīties makulatūras vākšanas akcijās, mammadaba piedāvātajās aktivitātēs.

**Tālākās vajadzības**

* Rosināt skolotājus veidot mācību priekšmetu autorprogrammas
* Ikdienas darbu tuvināt reālajām dzīves situācijām, akcentējot praktisku zināšanu pielietošanu
* Intensīvāka skolēnu iesaistīšana ar mācību priekšmetiem saistītajos konkursos, projektos
* Nodrošināt optimālu piedalīšanos mācību priekšmetu olimpiādēs un konkursos
* Turpināt meklēt jaunas formas un paņēmienus darbam ar talantīgajiem izglītojamiem
* Turpināt skolas teritorijas un atpūtas zonas labiekārtošanu
* Uzlabot izglītojamo drošību, izvietojot novērošanas kameras u.c.
* Rast iespēju piedāvāt izglītojamiem tehniska virziena interešu izglītības programmas
* Turpināt sadarbību ar skolas absolventiem
* Veikt izglītības iestādē skatuves un garderobju remontu
* Veikt skolas stadiona un pagalma celiņu rekonstrukciju
* Ierīkot telpu atbalsta personālam
* Motivēt skolotājus publicēt pedagoģiskā darba pieredzi
* Izstrādāt jaunus kritērijus motivējošām piemaksām par pedagoga darba kvalitāti
* Aktivizēt skolas padomes darbu

2014./2015.mācību gads

**1. Integrēt mācību procesā globālās izglītības tēmas par nevienlīdzību pasaulē**

* Aktīvs darbs globālās izglītības tēmu integrēšanā.
* Sekmīgi integrētas globālās izglītības tēmas par nevienlīdzību pasaulē un vides problēmām vietējā un pasaules mērogā.
* Apkopoti Labās prakses piemēri.
* Pedagogu veiksmīga dalība Globālās izglītības konferenču rīkošanā Gulbenes novadā.

**2. Izmantot IT un attīstošās spēles mācību procesā bērnu kreativitātes veidošanai**

* Iegādāta interaktīvā tāfele sākumskolas klašu vajadzībām.
* Papildināti metodiskie materiāli.
* Aktivizēta portāla *uzdevumi.lv* izmantošana.
* Mācību stundās optimāli izmantotas informācijtehnoloģiju nodrošinātās iespējas.
* Skolēnu mācīšanās motivācijas paaugstināšana.

**3. Nodrošināt atbalsta pasākumus izglītojamiem ikdienas mācību darbā**

* Aktīva Atbalsta komandas darbība.
* Sekmīga atbalsta pasākumu nepieciešamības diagnostika.
* Skolēniem ar mācīšanās grūtībām ir izstrādāti individuālie plāni.
* Skolotāji informēti par atbalsta pasākumu piemērošanu skolēniem.
* Veiksmīgi pielietoti atbalsta pasākumi ikdienas mācību darbā
* Optimāli un individuālajām spējām atbilstoši mācību sasniegumi.

**4. Pilnveidot izglītojamo emocionālo pasauli, patriotisma jūtas, gatavojoties Latvijas skolu jaunatnes XI Dziesmu un deju svētkiem**

* 5.-9.klašu kora veiksmīga skolēnu dziesmu un deju svētku repertuāra apguve
* 5.-9.klašu kora dalība Latvijas skolu jaunatnes XI Dziesmu un deju svētkos.
* Skolēnu apbalvošana skolas konkursos “Labākā dienasgrāmata”, “Autoritāte 2015”, “Talants mācību priekšmetā”

2015./2016.mācību gads

**1. Mācību stundas kvalitātes paaugstināšana**

* Metodiskās komisijas ietvaros skolotāju viedokļu apmaiņa, kopīgā redzējuma izveidošana par to, kas ir kvalitatīva mācību stunda.
* Individuāls darbs pedagogiem uzlabojamo jomu izvērtēšanā mācību darbā.
* Pedagoģiskās padomes sēde par uzlabojamajām jomām mācību darbā.
* Mācību stundas kvalitātes paaugstināšanās, dažādojot metodes, paņēmienus.

**2. Globālās izglītības tēmu iekļaušana mācību un audzināšanas darbā**

* Daudzveidīgs globālās izglītības tēmu piedāvājums mācību darbā un ārpusklases darbā.
* Skolotāju izglītošana, piedaloties apmācībās un konferencēs.
* Vasaras nometnes
* Videofilmas uzņemšana “Skaistais dabā un cilvēkos” par 3 kaimiņpagastiem
* Dažādi pasākumi, saistīti ar vietējo kopienu

**3. bērnu un jauniešu motivēšana saturīgai un lietderīgai brīvā laika pavadīšanai**

* Klases audzinātāji izpētīja un apkopoja skolēnu brīvā laika pavadīšanas paradumus.
* Izvērtēts interešu izglītības piedāvājums.
* Izvērtēts interešu izglītības pulciņu darbs.
* Augsti sasniegumi bija vokāļi instrumentālajai grupai „Deep Silence” konkursā „No baroka līdz rokam” - 1.pakāpe Vidzemes novadā, valsts mērogā.
* Augsti sasniegumi vizuālās mākslas pulciņa dalībniekiem, piedaloties konkursā „Manas mājas”.

2016./2017.mācību gads

**1. Ievērojami uzlabot darbu ar talantīgajiem skolēniem mācību priekšmetos, sekmējot**

**dalību mācību priekšmetu olimpiādēs un konkursos**

* olimpiāžu dalībnieku skaits nepalielinājās, bet bija rezultāti uzlabojās
* Labākie rezultāti - Atzinība 6.klases Gulbenes novada matemātikas olimpiādē, godalgotas vietas mājturības un tehnoloģiju olimpiādē 7.-8.klasei
* Palielinājies skolēnu skaits, kas piedalās ar mācību priekšmetiem saistītajos konkursos
* Skolēni uzrādīja ļoti labus rezultātus vizuāli un vizuāli plastiskās mākslas konkursā „Latvijas toņi un pustoņi”, kurā augstākais sasniegums 4.klases skolniecei - 2.pakāpe valsts mērogā.

2. **Skolēnu savstarpējo attiecību kvalitatīva uzlabošana klases kolektīvos**

* skolas psihologs sniedza atbalstu 71 individuālajā konsultācijā.
* veikta 1. un 6.klases kolektīvu izpēte.
* izglītoti klašu audzinātāji un vecāki, informējot par tēmām “Emocionālā inteliģince” un “Vecumposma īpatnības”.
* Veicināta pozitīva komunikācija klašu kolektīviem piedaloties dažādos konkursos: „Es varu būt zaļš”, „ZZ čempionāts” u.c.

3. **Veicināt skolēnu patriotisko audzināšanu un pašiniciatīvu, balstoties uz latviskās dzīvesziņas tradīcijām**

* Mācību stundu satura apguvē un ārpusklases norisēs pastiprināti pievērsta uzmanība latviskās dzīvesziņas tradīcijām.
* Ziemassvētku uzvedums „Simtiem nāca danču bērni” ar postfolkloras grupas „Dārdi” piedalīšanos.
* Skolēnu patriotiskās audzināšanas un pašiniciatīvas sekmēšana pasākumā Latvijas gadadienai - erudīcijas konkursos.
* Vidzemes skolēnu koru Dziesmu diena organizēšana „Brāli, Brāli, skani tāli” Lejasciemā.
* 3.-6.klašu deju kolektīva dalība Cēsīs deju festivālā „Latvju bērni danci veda”.

**Stiprās puses:**

1. Skolēnu izglītības iegūšanai sakārtota vide (internāts, labiekārtoti kabineti, individuāla pieeja skolēnam), skolas apkārtne, rotaļlaukums, internāts, ēdināšana.
2. Labvēlīgs mikroklimats.
3. Darbā ieinteresēti, profesionāli pedagogi.
4. Daudzveidīgs papildus un ārpusstundu piedāvājums (interešu izglītības pulciņi, mākslas, mūzikas un sporta skolu klases, jauniešu centrs “Pulss”, Jaunsardze).
5. Papildus izglītošanās iespējas (Gulbenes Mūzikas, Mākslas un Sporta skolu klases)
6. Pagasta pārvaldes atbalsts, kvalitatīva sadarbība ar pagasta iestādēm.
7. Vērtīgas tradīcijas.
8. Projektu īstenošana.
9. Skolas absolventi labi sagatavoti turpmākajai dzīvei, mūžizglītībai, gatavi dot savu ieguldījumu skolas un Lejasciema pagasta attīstībā.

**Tālākās vajadzības**

1. Skolēnu skaita palielināšana, piesaistot kaimiņu novadu un pagastu skolēnus.
2. Pedagogu kolektīva atjaunošana, ievērojot prasības izglītībai un kompetencei.
3. Mācību sasniegumu paaugstināšana visos mācību priekšmetos, īpaši valodu, matemātikas un dabaszinību priekšmetu jomā.
4. Mācību procesa kvalitātes uzlabošana, pamatojoties uz jaunākajām nostādnēm.
5. Skolēnu līdzatbildības veicināšana mācību procesā un ārpusstundu aktivitātēs.
6. Projektu izstrāde, līdzekļu piesaistei, aktivitāšu dažādošanai.
7. Vecāku iesaistīšana un ieinteresēšana mācību procesa norisēs un ārpusklases aktivitātēs.
8. Interešu izglītības programmu dažādošana, sekmējot vides zinību, dabaszinību un tehniska rakstura jomas.

**Izglītības iestādes attīstības prioritātes 2017.-2019.gadam**

|  |  |  |
| --- | --- | --- |
| **Pamatjoma** | **2017./2018.m.g.** | **2018./2019.m.g.** |
| **Mācību saturs** | * **Mācību priekšmetu skolotāju sadarbība, ievērojot uz kompetencēm balstītu pieeju mācību saturam** | * **Uzlabota mācību priekšmetu satura apgūšana, balstoties kompetenču pieejā** |
| **Mācīšana un mācīšanās** | * **Mācību sasniegumu paaugstināšana valodās – lasītprasmē, prezentēšanas jomā, rakstu darbu kultūrā** | * **Mācību sasniegumu paaugstināšana matemātikā un dabaszinātņu jomas mācību priekšmetos** |
| **Atbalsts skolēniem** | * **Aktīva iesaistīšanās dažādos projektos – viena no iespējām skolas attīstībai, līdzekļu piesaistei, darbību dažādošanai** | * **Pilsoniskās apziņas un Tēvzemes mīlestības veicināšana, sagaidot Latvijas simtgadi** |
| **Skolas vide** | * **Bērnu rotaļlaukuma un žoga būvniecība skolas iekšpagalmā** * **Velosipēdu novietnes izveidošana pie skolas rotaļlaukuma** | * **Skolas bibliotēkas un lasītavas kā daudzfunkcionālas telpas iekārtošana galvenajā ēkā** * **Skolēnu atpūtas zonas labiekārtošana skolas galvenajā ēkā** * **Mājturības kabinetu labiekārtošana** |
| **Resursi** | * **Angļu valodas kabineta grīdas, solu nomaiņa** | * **Pedagoģiskā personāla atjaunošana** |
| **Skolas darba organizācija, vadība un kvalitātes nodrošināšana** | * **Skolas foruma organizēšana –atbalsts skolas attīstības plāna pilnveidošanai** * **Pedagogu kvalitātes pakāpju piešķiršanas kārtības izveidošana, balstoties uz MK noteikumiem** | * **Pedagogu līdzatbildības veicināšana, iesaistot MK skolotāju sapulču tematikas veidošanā, savstarpējā mācību stundu vērošanā, labās prakses piemēru popularizēšanā** |

**Ieviešanas plāns**

**2017./2018.**

|  |  |  |  |
| --- | --- | --- | --- |
| Pamatjoma | **Mācību saturs** | | |
| Prioritāte | **Mācību priekšmetu skolotāju sadarbība, ievērojot uz kompetencēm balstītu pieeju mācību saturam** | | |
| Mērķis | Pilnveidot mācību saturu | | |
| Novērtēšanas kritēriji | 1. Notikusi mācību priekšmetu skolotāju veiksmīga sadarbība, kopīgi veidojot un vadot mācību stundas  2. Pedagoģiskās padomes sēde analizēta skolas galveno uzdevumu izpildes gaita, ieskaitot kompetenču pieejas principu izpratni | | |
| **Ieviešanas gaita** | | **Atbildīgais** | **Laiks** |
| Semināri un kursi par kompetenču pieejā balstītu mācību procesu | | Direktores v. izglītības jomā | Visu mācību gadu |
| Mācību stundu veidošana, sadarbojoties vairākiem pedagogiem | | Direktores v. izglītības jomā | 2x semestrī |
| Metodisko komisiju sanāksmes par kompetenču pieeju, sadarbību, pieredzes apmaiņa | | Direktores v. izglītības jomā | Visu mācību gadu |

|  |  |  |  |
| --- | --- | --- | --- |
| Pamatjoma | **Mācīšanās un mācīšana** | | |
| Prioritāte | **Mācību sasniegumu paaugstināšana valodās – lasītprasmē, prezentēšanas jomā, rakstu darbu kultūrā** | | |
| Mērķis | Paaugstināt mācību sasniegumus, veicinot izpratni par izlasīto informāciju | | |
| Novērtēšanas kritēriji | 1. paaugstināti mācību sasniegumi ikdienas darbā un valsts pārbaudes darbos  2. Dažādoti interešu izglītības piedāvājumi un ārpusstundu pasākumi | | |
| **Ieviešanas gaita** | | **Atbildīgais** | **Laiks** |
| Veiksmīga dalība valodu mācību priekšmetu olimpiādēs un konkursos | | MK Valoda | Visu mācību gadu |
| Sekmības paaugstināšanas plāna realizēšana | | Direktores v. izglītības jomā | Visu mācību gadu |
| Jaunas interešu izglītības programmu ieviešana | | Direktores v. ārpusklases jomā | Visu mācību gadu |

|  |  |  |  |
| --- | --- | --- | --- |
| Pamatjoma | **Atbalsts skolēnam** | | |
| Prioritāte | **Aktīva iesaistīšanās dažādos projektos – viena no iespējām skolas attīstībai, līdzekļu piesaistei, darbību dažādošanai** | | |
| Mērķis | Dažādot skolas dzīves norises, piesaistot līdzekļus | | |
| Novērtēšanas kritēriji | 1. Jauna amata likmes ieviešana – projektu asistents  2. Realizēti projekti | | |
| **Ieviešanas gaita** | | **Atbildīgais** | **Laiks** |
| Jauna amata likmes ieviešana – projekta asistents | | Direktore | augusts |
| Realizēts projekts “Bērnu rotaļlaukuma un žoga būvniecība” | | Direktore | novembris |
| Dalība projektos, to sagatavošana | | Projektu asistents | Visu mācību gadu |

|  |  |  |  |
| --- | --- | --- | --- |
| Pamatjoma | **Skolas vide** | | |
| Prioritāte | * **Bērnu rotaļlaukuma un žoga būvniecība skolas iekšpagalmā** * **Velosipēdu novietnes izveidošana pie skolas rotaļlaukuma** | | |
| Mērķis | Dažādot aktīvās atpūtas iespējas skolas teritorijā | | |
| Novērtēšanas kritēriji | 1. Iekārtots rotaļlaukums  2. Labiekārtota skolas teritorija | | |
| **Ieviešanas gaita** | | **Atbildīgais** | **Laiks** |
| Rotaļlaukuma iekārtošana | | Direktore | novembris |
| Teritorijas labiekārtošana – velosipēdu novietne, zaļās zonas izveidošana | | Direktore | Visu mācību gadu |
| Sadarbība ar Lejasciema pagasta pārvaldi projekta realizēšanai | | Direktore | Visu mācību gadu |

|  |  |  |  |
| --- | --- | --- | --- |
| Pamatjoma | **Resursi** | | |
| Prioritāte | **Angļu valodas kabineta grīdas, solu nomaiņa** | | |
| Mērķis | Uzlabot skolas fizisko vidi | | |
| Novērtēšanas kritēriji | Sakārtots mācību kabinets, ievērojot drošību un estētisku vides nodrošinājumu | | |
| **Ieviešanas gaita** | | **Atbildīgais** | **Laiks** |
| Tāmes sagatavošana | | Skolas saimniecības vadītāja | 1.semestris |
| Angļu valodas kabineta remonts | | Skolas saimniecības vadītāja | 2.semestris |

|  |  |  |  |
| --- | --- | --- | --- |
| Pamatjoma | **Skolas darba organizācija, vadība un kvalitātes nodrošināšana** | | |
| Prioritāte | * **Skolas foruma organizēšana –atbalsts skolas attīstības plāna pilnveidošanai** * **Pedagogu kvalitātes pakāpju piešķiršanas kārtības izveidošana, balstoties uz MK noteikumiem** | | |
| Mērķis | 1. Apkopot viedokļus un informāciju par skolas attīstības jautājumiem  2.Izveidot skolas iekšējo normatīvo aktu | | |
| Novērtēšanas kritēriji | 1. Noorganizēts skolas forums  2. Izveidota pedagogu kvalitātes pakāpju novērtēšanas kārtība | | |
| **Ieviešanas gaita** | | **Atbildīgais** | **Laiks** |
| Skolas foruma sagatavošana | | Direktore | 1.semestris |
| Skolas foruma realizēšana, rezultātu apkopošana | | Direktore | 2.semestris |
| Pedagogu kvalitātes novērtēšanas kārtības izveidošana | | Direktores v. izglītības jomā | septembris |

**2018./2019.**

|  |  |  |  |
| --- | --- | --- | --- |
| Pamatjoma | **Mācību saturs** | | |
| Prioritāte | **Uzlabota mācību priekšmetu satura apgūšana, balstoties kompetenču pieejā** | | |
| Mērķis | Dažādot mācību procesu, apgūt jaunas metodes, nodrošinot optimālu mācību stundas laika izmantošanu | | |
| Novērtēšanas kritēriji | 1. Savstarpējā mācību priekšmetu stundu vērošana  2. Kursu, semināru, apmācību pieredzes apmaiņa | | |
| **Ieviešanas gaita** | | **Atbildīgais** | **Laiks** |
| Semināri un kursi par kompetenču pieejā balstītu mācību procesu | | Direktores v. izglītības jomā | Visu mācību gadu |
| Savstarpējā mācību priekšmetu stundu vērošana | | Direktores v. izglītības jomā | Visu mācību gadu |
| Kursu, semināru pieredzes iekļaušana skolotāju ikmēneša sanāksmēs, MK sanāksmēs | | Direktores v. izglītības jomā | Visu mācību gadu |

|  |  |  |  |
| --- | --- | --- | --- |
| Pamatjoma | **Mācīšanās un mācīšana** | | |
| Prioritāte | **Mācību sasniegumu paaugstināšana matemātikā un dabaszinātņu jomas mācību priekšmetos** | | |
| Mērķis | Uzlabot skolēnu mācību sasniegumus ikdienas un valsts pārbaudes darbos | | |
| Novērtēšanas kritēriji | 1. Aktivizēta MK Tehnoloģijas un zinātņu pamati darbība  2. Uzlaboti skolēnu mācību sasniegumi tehnoloģiju un zinātņu pamatu jomas mācību priekšmetos | | |
| **Ieviešanas gaita** | | **Atbildīgais** | **Laiks** |
| Skolas konkursu rīkošana dabaszinātņu jomas mācību priekšmetos | | MK Tehnoloģijas un zinātņu pamati | Visu mācību gadu |
| Sekmības paaugstināšanas plāna realizēšana | | Direktores v. izglītības jomā | Visu mācību gadu |
| Metožu un pieeju, atbalsta pasākumu dažādošana, ievērojot skolēna individuālās vajadzības, apgūstot matemātiku un dabaszinību mācību priekšmetus | | Pedagogi | Visu mācību gadu |

|  |  |  |  |
| --- | --- | --- | --- |
| Pamatjoma | **Atbalsts skolēnam** | | |
| Prioritāte | **Pilsoniskās apziņas un Tēvzemes mīlestības veicināšana, sagaidot Latvijas simtgadi** | | |
| Mērķis | Veicināt skolēnu iesaisti un personīgo atbildību skolas darba norisēs | | |
| Novērtēšanas kritēriji | 1. Skolēnu aktīva dalība ārpusstundu pasākumu organizēšanā, sagatavošanā, izpildē  2. Aktīva skolēnu dalība karjeras izglītības norisēs | | |
| **Ieviešanas gaita** | | **Atbildīgais** | **Laiks** |
| Skolēnu pašpārvaldes darba uzlabošana | | Direktore v. ārpusklases darbā | Visu mācību gadu |
| Skolēnu iesaistīšana ārpusklases pasākumu organizēšanā | | Pedagogi | Visu mācību gadu |
| Karjeras izglītības darba koordinēšana | | Direktores v.  izglītības jomā | Visu mācību gadu |
| Projekta Skolas soma aktivitāšu realizēšana | | Direktore v. ārpusklases darbā | Visu mācību gadu |

|  |  |  |  |
| --- | --- | --- | --- |
| Pamatjoma | **Skolas vide** | | |
| Prioritāte | * **Skolas bibliotēkas un lasītavas kā daudzfunkcionālas telpas iekārtošana galvenajā ēkā** * **Mājturības kabinetu labiekārtošana** | | |
| Mērķis | Veicināt aktīvāku bibliotēkas fondu izmantošanu, nodrošinot telpu dažādām norisēm un skolēnu kvalitatīvai atpūtai | | |
| Novērtēšanas kritēriji | 1. Iekārtota bibliotēka skolas galvenajā ēkā  2. Iekārtota lasītavas telpa ar daudzfunkcionālām iespējām | | |
| **Ieviešanas gaita** | | **Atbildīgais** | **Laiks** |
| Skolas galvenās ēkas kabinetu izkārtojuma pārkārtošana | | administrācija | 1.semestris |
| Bibliotēkas iekārtošana, atjaunojot nepieciešamo aprīkojumu un mēbeles | | Direktore | jūnijs |
| Lasītavas telpas iekārtošana | | Direktore | jūnijs |

|  |  |  |  |
| --- | --- | --- | --- |
| Pamatjoma | **Resursi** | | |
| Prioritāte | **Pedagoģiskā personāla atjaunošana** | | |
| Mērķis | Nodrošināt kvalitatīvu mācību procesu, ievērojot prasības pedagogu izglītībai un kvalifikācijai | | |
| Novērtēšanas kritēriji | 1.Visiem pedagogiem MK noteikumu prasībām atbilstoša izglītība un kvalifikācija  2. Atjaunots skolotāju sastāvs | | |
| **Ieviešanas gaita** | | **Atbildīgais** | **Laiks** |
| Pedagogu tālākizglītības plāna sastādīšana | | Direktores v.  izglītības jomā | Augusts, septembris |
| Skolotāju izglītības dokumentu un kvalifikācijas atbilstība MK noteikumu prasībām | | Direktores v.  izglītības jomā | Augusts |
| Alūksnes novada Ilzenes pamatskolas pedagogu iesaistīšana | | Direktore | Augusts |
| Personālresursu izvērtējums jaunā satura (pamaizglītībā un vispārējā vidējā izglītībā) ieviešanai | | Administrācija | Visu mācību gadu |

|  |  |  |  |
| --- | --- | --- | --- |
| Pamatjoma | **Skolas darba organizācija, vadība un kvalitātes nodrošināšana** | | |
| Prioritāte | **Pedagogu līdzatbildības veicināšana** | | |
| Mērķis | 1. Uzlabot skolas darba plānošanu, izpildi, prasību ievērošanu | | |
| Novērtēšanas kritēriji | 1. Pedagogu aktīva un atbildīga iesaistīšanās skolas darba norisēs  2. Uzlabota pienākumu izpilde, ievēroti termiņi | | |
| **Ieviešanas gaita** | | **Atbildīgais** | **Laiks** |
| Skolas institūciju darba aktivizēšana | | Direktore | Visu mācību gadu |
| Iekšējās kontroles plāna konsekventa realizācija | | Administrācija | Visu mācību gadu |
| Informācijas apmaiņas veidu dažādošana starp skolas darbiniekiem | | Direktore | Visu mācību gadu |

**Attīstības plāns 2017. – 2019. gadam apspriests:**

03.10.2017. – skolas padomes sēdē (protokols Nr.1)

28.09.2017. - skolotāju sanāksmē

25.09.2017. – administrācijas sēdē (protokols Nr.5)

Lejasciema vidusskolas direktore I.Maltavniece